paśávo vai páyo yájamānaṃ tátpaśúṣu prátiṣṭhāpayatyādityaṃ gárbham páyasā sámaṅgdhī́tyādityo vā́ eṣa gárbho yatpúruṣastam páyasā sámaṅgdhī́tyetátsahásrasya pratimā́ṃ viśvárūpamíti púruṣo vaí sahásrasya pratimā púruṣasya hyèvá sahásram bhávati párivr̥ṅgdhi hárasā mā̀bhímaṃsthā íti páryenaṃ vr̥ṅgdhyarcíṣā maìnaṃ hiṃsīrítyetáchatā́yuṣaṃ kr̥ṇuhi cīyámāna íti púruṣaṃ tátpaśūna !ṃ śatā́yuṃ karoti tásmātpúruṣa evá paśūnā́ṃ śatā́yuḥ